Συντεταγμένες: 39°11′24.94″N 23°28′49.58″E﻿ / ﻿39.1902611°N 23.4804389°E﻿ / 39.1902611; 23.4804389

Η **Ιερά Μονή Ευαγγελισμού της Θεοτόκου Σκιάθου** ή αλλιώς **Μονή Ευαγγελίστριας** ιδρύθηκε το 1794. Βρίσκεται έξω από την πόλη της Σκιάθου, σε απόσταση περίπου 5 χιλιόμετρα βόρεια και είναι ανδρικό μοναστήρι. Στη μονή κατασκευάστηκε και ευλογήθηκε η πρώτη Ελληνική σημαία με το λευκό σταυρό σε γαλάζιο φόντο.

Ιστορία
-------

Το 1754 κατά την οικοδόμηση του Κυριακού της Αγίας Άννας στο Άγιον Όρος ξέσπασε η έριδα των Κολλυβάδων, δηλαδή έριδα των μοναχών ως προς την τέλεση των μνημοσύνων το Σάββατο ή την Κυριακή. Το 1770 ο ιερομόναχος Νήφων, καταγόμενος από τη Χίο, από τις ηγετικές μορφές των Κολλυβάδων, δηλαδή αυτών που υποστήριζαν την τέλεση των μνημοσύνων το Σάββατο φεύγει με τη συνοδεία του από το Άγιο Όρος και το 1775 οικοδομεί τη μονή Ευαγγελιστρίας στην Ικαρία. Επειδή ο τόπος ήταν φτωχός και ανθυγιεινός, το 1794 φεύγουν από την Ικαρία και με την προτροπή του σκιαθίτη μοναχού Γρηγορίου Χατζησταμάτη, του οποίου ο πατέρας είχε μεγάλη περιουσία, κτίζουν στη Σκιάθο στη θέση "Αγαλιανοί" νέα μονή, τη μονή Ευαγγελίστριας της Σκιάθου. Το 1797 μετά από αίτηση του Νήφωνος το μοναστήρι αναγνωρίστηκε ως σταυροπηγιακό με έγγραφο του πατριάρχου Γρηγορίου του Ε΄. Το 1807 ο Νικοτσάρας ερχόμενος από το Άγιον Όρος συγκέντρωσε στο μοναστήρι του Ευαγγελισμού οπλαρχηγούς, μεταξύ των οποίων και τον Θεόδωρο Κολοκοτρώνη οι οποίοι ορκίστηκαν υπό του ηγουμένου Νήφωνος *"έχοντας προ αυτών την σημαίαν (επί κυανού εδάφους λευκόν σταυρόν)"* ότι θα συμμετάσχουν στον αγώνα για την απελευθέρωση της Ελλάδας. Είναι η πρώτη εμφάνιση της ελληνικής σημαίας σε μπλε φόντο και λευκό σταυρό.

Το μοναστήρι της Ευαγγελίστριας απέκτησε μεγάλη περιουσία και πλούσια βιβλιοθήκη. Κυρίως έγινε γνωστό για το *"κολλυβάδικο πνεύμα, ώστε το μοναστήρι του Ευαγγελισμού να γίνει κέντρο με ηθική ακτινοβολία και πνευματική ζωτικότητα"*.

Διοικητικά
----------

Απογράφεται επίσημα ως ξεχωριστός οικισμός για πρώτη φορά το 1920 και αναφέρεται ως *Μονή Ευαγγελισμού* ενώ το 1940 ως Μονή Ευαγγελίστριας στην τότε κοινότητα Σκιάθου. Σύμφωνα με το την απογραφή του 2011 απογράφησαν 28 μοναχοί.

Φωτοθήκη
--------

* Μονή Ευαγγελίστριας Σκιάθου.Μονή Ευαγγελίστριας Σκιάθου.
* Μονή Ευαγγελίστριας Σκιάθου.Μονή Ευαγγελίστριας Σκιάθου.
* Μονή Ευαγγελίστριας Σκιάθου.Μονή Ευαγγελίστριας Σκιάθου.
* Μονή Ευαγγελίστριας Σκιάθου.Μονή Ευαγγελίστριας Σκιάθου.

Παραπομπές
----------

1. ↑  «Αρχική - Moni Evaggelistrias» (στα Αγγλικά). 15 Μαρτίου 2013. Ανακτήθηκε στις 13 Μαρτίου 2024.
2. 1 2  Φραγκούλας, Ιωάννης (1978). *ΣΚΙΑΘΙΤΙΚΑ, Α΄ ΙΣΤΟΡΙΑ ΤΗΣ ΣΚΙΑΘΟΥ*. ΑΘΗΝΑ: ΙΩΛΚΟΣ. σελ. 210,212.
3. ↑  Παπαδιαμάντης, Αλέξανδρος (1985). *ΑΠΑΝΤΑ*. ΑΘΗΝΑ: ΔΟΜΟΣ. σελ. 411-420.
4. ↑  Ερσελμαν, Ανδρέας (1954). *ΣΚΙΑΘΟΣ ΤΟ ΝΗΣΙ ΤΟΥ ΠΑΠΑΔΙΑΜΑΝΤΗ*. ΑΘΗΝΑ: Μ. Σαλίβερος. σελ. 28.
5. 1 2  Ευαγγελίδης, Τρύφων (1913). *Η ΝΗΣΟΣ ΣΚΙΑΘΟΣ ΚΑΙ ΑΙ ΠΕΡΙ ΑΥΤΗΝ ΝΗΣΙΔΕΣ*. ΑΘΗΝΑ: Δ. ΕΥΣΤΡΑΤΙΟΥ- Δ. ΔΕΛΗΣ. σελ. 84-100,101.
6. ↑  «Διοικητικές Μεταβολές Δήμων και Κοινοτήτων - ΕΕΤΑΑ». Ανακτήθηκε στις 13 Μαρτίου 2024.
7. ↑  «ΦΕΚ αποτελεσμάτων ΜΟΝΙΜΟΥ πληθυσμού Απογραφής 2011», σελ. 10623 (σελ. 149 του pdf)

  


|  |  |  |  |  |  |
| --- | --- | --- | --- | --- | --- |
| 

| π • σ • ε
Οικισμοί του Δήμου Σκιάθου |
| --- |
|  |
| 
* Αχλαδιάς
* Ζορμπάδες
* Καλύβια
* Καναπίτσα
* Κατσαρός
* Κολιός
* Κουκουναριές
* Μονή Ευαγγελιστρίας
* Ξάνεμος
* Πλατανιάς
* Ρέπιο (νησίδα)\*
* Σκιάθος
* Τρούλλος
* Τσουγκριά (νησίδα)\*
 |
|  |
| 
* Έδρα: Σκιάθος
* \* (Οικισμοί με μη μόνιμο πληθυσμό)
 |

 |